Qweilbeh

Qweilbeh (arabisk:  قويلبة) er det moderne navnet på den historiske hellensk-romerske byen Raphana eller Abila (gresk: Ἄβιλα) /  Abila Dekapoleos (eller Abila i Dekapolis). For en tid het den også Selevkia (gresk: Σελεύχεια, også transkribert som Seleuceia, Seleukeia, og Seleukheia). 

Stedet ble tilføyd på UNESCOs verdensarvsliste i 2001.
Historie
Stedet har vært bebodd siden bronsealderen. Byen ble erobret av seleukidene under kong Antiochos III cirka år 218 f Kr., og havnet under Romerriket under keisere Pompeius cirka 60-tallet f Kr. 

Byen er formodentlig identisk med den bibelske byen Rafon (Raphon, Ῥαφών), nær hvor den ammonnittiske feltherren Timotheos ble i 160-årene f.Kr. beseiret av Judas Makkabeus (1 Makk 5,37).Nettbibelen (De deuterokanonmiske bøker, Makk 1,37: Etter disse hendelsene samlet Timoteos en ny hær og slo leir midt imot Rafon, på den andre siden av elvefaret.  I kommentar skriver Bibelselskapet - elvefaret : sidearm til Jarmuk. Det var tørrlagt om sommeren, men kunne ha kraftig vannføring i regntiden, jf. v. 40 og 42. 

Byen tilhørte Dekapolis, nær Hieromaxelven. Den befant seg i området hvor landsbyen Hartha er i dag, omkring 13 km nord-nordøst for Irbid i Jordan. Den var hovedstad i distriktet Abilene, der tetrarken Lysanias på et tidspunkt var regent.

Byen var garnisonsby for  de romerske legioner Legio III Gallica og Legio XII Fulminata. I mai 218 e.Kr. innledet Heliogabalus sitt opprør her, et opprør som endte med at han ble Romerrikets keiser.

Den blomstret som by under Det bysantinske rike.

Arkeologi
Den historiske byen Abila er et arkeologisk funnsted cirka 95 km nord for Jordans hovedstad Amman i muhafazah Irbid.

 Antikke kilder 
 Plinius den eldre: Naturalis Historia 5.74
 Flavius Josephus: Antiquitates Judaicae XII,8,4

Litteratur
 Georg Beer i Paulys Realencyclopädie der classischen Altertumswissenschaft (RE). Band I A,1, Stuttgart 1914, Sp. 232–Raphana 2).

Referanser

Eksterne lenker

 UNESCO verdensarv Abila
 om Abila

Kategori:Byer i Jordan
Kategori:Verdensarven i Jordan
Kategori:Arkeologiske steder i Jordan
Kategori:Jordans geografi
Kategori:Dekapolis
Kategori:Guvernementet Irbid